CONTRACT DE PERFORMANŢĂ
(Anexă la Contractul individual de muncă nr. 2524/07.08.2001)
I. PĂRŢILE CONTRACTANTE

Art.1. În realizarea şi dezvoltarea atribuţiilor conducătorilor prevăzute de Legea nr. 31/1990 republicată, actul constitutiv şi OUG nr. 79/2001.

1. Societatea comercială Drumuir Municipale S.A., cu sediul în localitatea Timişoara, str. Odobescu nr. 18 sector/judeţ Timiş, înmatriculată la Oficiul Registrul Comerţului Timiş sub nr. J35/3475/1994, reprezentată prin dl. Viorel OANCEA, în baza Hotărârii nr. 3/ 03.08.2001 a Adunării Generale a Acţionarilor, denumită în continuare societate

Şi


Conducătorul – Preşedintele Consiliului de Administraţie / Directorul General –

· Domnul Cornel BOTA cetăţean român, domiciliat în localitatea Timişoara str. Glad nr.4, judeţ timiş având cartea de identitate seria TM nr. 010096 eliberat de Poliţia timişoara

Se încheie prezentul contract de performanţă, anexă la contractul individual de muncă

II. OBIECTUL CONTRACTULUI

Art.2. În urma hotărârii Adunării Generale a Acţionarilor societatea încredinţează Preşedintelui Consiliului de Administraţie/ Directorul General conducerea şi administrarea activităţii sale pe baza unor obiective şi criterii de performanţă, purtând răspunderea pentru modul în care înfăptuieşte actele de administrare ale societăţii, în schimbul unei remuneraţii, potrivit celor convenite prin Contractul individual de muncă.
III. DURATA CONTRACTULUI

Art.3. Durata Contractului de performanţă este egală cu durata Contractului individual de muncă cu menţiunea că indicatorii de referinţă se negociază anual prin act adiţional anexă la prezentul contract.

IV. DREPTURILE ŞI OBLIGAŢIILE PĂRŢILOR

Art. 4. Acestea sunt cele prevăzute în Contractul individual de muncă.

V. INDICATORI DE REFERINŢĂ, OBIECTIVELE ŞI CRITERIILE DE PERFORMANŢĂ
Art. 5. Bugetul de Venituri şi Cheltuieli aprobat se regăseşte în Anexa 1.

Art. 6. Programul de măsuri pentru evitarea pierderilor, achitarea datoriilor către bugete, reducerea creanţelor şi plăţilor restante se regăseşte în Anexa 2.

Art. 7. Criteriile de performanţă la a căror realizare se obligă conducătorul societăţii se găsesc în Anexa 3 la prezentul contract.

Art. 8. Obiectivele de performanţă se găsesc în Anexa 4 la prezentul contract.

Art. 9. Obiectivele şi criteriile de performanţă se renegociază anula prin act adiţional şi devin anexă la prezentul contract.

Art. 10. Pe parcursul executării contractului, părţile pot să modifice, de comun acord, criteriile de performanţă şi ponderea acestora, în scopul de a le adapta evoluţiei situaţiei conjuncturale.

Art. 11. De realizarea indicatorilor economico-financiari, obiectivelor şi criteriilor de performanţă răspunde conducătorul societăţii.


Acesta va stabili răspunderea persoanelor cu funcţii de conducere din societate.

Art. 12. Pentru conducătorul societăţii drepturile salariale se acordă integral în fiecare lună, numai dacă obiectivele şi criteriile de performanţă sunt îndeplinite global şi cumulat de la începutul anului.


Drepturile salariale se diminuează proporţional cu gradul de neîndeplinire a obiectivelor şi criteriilor de performanţă dar nu mai mult de 30% din salariul de bază.
Art. 13. Având în vedere fluctuaţia sezonieră a volumului de activitate care există în construcţia repararea şi întreţinerea drumurilor, în situaţia în care societatea încheie anul calendaristic cu realizarea globală a obiectivelor şi criteriilor de performanţă contractate, sumele reţinute în cursul anului vor fi regularizate la sfârşitul acestuia incluzând corecţia de inflaţie.

VI. MODIFICAREA CONTRACTULUI

Art. 14. Prevederile prezentului contract pot fi modificate cu acordul ambelor părţi. De asemenea, contractul se va adapta corespunzător reglementărilor legale ulterioare încheierii acstuia şi care îi sunt aplicabile.

VII. ÎNCETAREA CONTRACTULUI

Art. 15. Prezentul contract încetează la data şi în condiţiile încetării Contractului individual de muncă a cărui anexă este.

Încheiat astăzi, 07.08.2001 în Timişoara.

                       Societate,                                              Conducător,

               Dl. Viorel OANCEA                                Dl. Cornel BOTA


                    Reprezentant al                                                  Director General,

      Adunării Generale a Acţionarilor
  Preşedinte al Consiliului de Administraţie

